 Gabgabo waxaan ugu baaqayaa Qof walba oo Soomaali ah oo samo jecel ah, mid xil haya iyo mid aan xil heynba, waxaa masuuliyad naga wada saaran tahay dalkan iyo dadkiisa, waana in si wadajir ah loola diriro dadka ku dhaqma dhaqankaan xun ee ragaadiyay dalkeena, ceebta iyo eeda fogna gelinaya Madaxda dalka iyagoon waxba ka ogeyn, waa inaan u istaagno difaaca nuurka yar iyo rajada weyn ee maanta u ifaya ama u muuqata Soomaali oo dhan oo aan si walba ku difaacano nuurkaas iyo rajadaas weyn, waxaa kaloo aad iyo aad muhiim u ah in aan dib u raacno taariikhdii shalay ahayd ee dalkeena oo aan wax ka barano, Taariikhdaas iyo halka uu dalkeena dhigay dhaqanka noocan oo kale ah. 